CELEX: 22021D0021
Language: et
Date: 2020-12-22 00:00:00
Title: AKV-ELi suursaadikute komitee otsus nr 4/2020, 22. detsember 2020, millega kiidetakse heaks põllumajanduse ja maapiirkondadega seotud koostöö tehnilise keskuse direktori tegevus keskuse eelarve täitmisel 2019. eelarveaastal [2021/21]

12.1.2021   
               
               
                  ET
               
               
                  Euroopa Liidu Teataja
               
               
                  L 10/10
               
            
         AKV-ELI SUURSAADIKUTE KOMITEE OTSUS nr 4/2020,
         22. detsember 2020,
         millega kiidetakse heaks põllumajanduse ja maapiirkondadega seotud koostöö tehnilise keskuse direktori tegevus keskuse eelarve täitmisel 2019. eelarveaastal [2021/21]
         AKV-ELi SUURSAADIKUTE KOMITEE,
         võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahelist koostöölepingut, (1) eelkõige selle III lisa artikli 2 lõiget 6,
         võttes arvesse AKV-ELi suursaadikute komitee 4. detsembri 2020. aasta otsust nr 2/2020, millega muudetakse AKV-ELi suursaadikute komitee otsust nr 3/2019 võtta vastu AKV-ELi koostöölepingu artikli 95 lõike 4 kohased üleminekumeetmed, (2)
         
         võttes arvesse AKV-ELi suursaadikute komitee 7. novembri 2013. aasta otsust nr 5/2013 põllumajanduse ja maapiirkondadega seotud koostöö tehnilise keskuse põhikirja kohta, (3) eelkõige selle lisa artikli 4 lõiget 2,
         võttes arvesse AKV-EÜ suursaadikute komitee 27. septembri 2006. aasta otsust nr 3/2006, mis käsitleb põllumajanduse ja maapiirkondadega seotud koostöö tehnilise keskuse (CTA) finantsmäärust, (4) eelkõige selle artikli 26 lõiget 5,
         võttes arvesse põllumajanduse ja maapiirkondadega seotud koostöö tehnilise keskuse finantsaruandeid 2019. eelarveaasta kohta, mis lõppes 31. detsembril 2019,
         võttes arvesse 2019. eelarveaasta finantsaruannete kohta koostatud auditiaruandeid,
         olles võtnud teadmiseks põllumajanduse ja maapiirkondadega seotud koostöö tehnilise keskuse 2019. eelarveaasta finantsaruannete heakskiitmise keskuse juhatuse poolt lähtuvalt auditiaruande läbivaatamisest,
         ning arvestades järgmist:
         
                     (1)
                  
                  
                     Keskuse 2019. eelarveaasta tulud koosnesid peamiselt Euroopa Arengufondi osamaksudest summas 19 622 000 eurot ning kokku oli tulusid 21 760 000 eurot.
                  
               
                     (2)
                  
                  
                     Direktori üldine tegevus keskuse eelarve täitmisel 2019. eelarveaastal oli selline, et tema tegevus selle eelarve täitmisel tuleks heaks kiita,
                  
               ON VASTU VÕTNUD JÄRGMISE OTSUSE:
         
            Ainus artikkel
            Võttes aluseks 2019. eelarveaasta kohta koostatud auditiaruande ja finantsaruanded, kiidab komitee heaks põllumajanduse ja maapiirkondadega seotud koostöö tehnilise keskuse direktori tegevuse keskuse eelarve täitmisel 2019. eelarveaastal.
         
         
            Brüssel, 22. detsember 2020
            
               
                  AKV-ELi suursaadikute komitee nimel
               
               
                  eesistuja
               
               Michael CLAUSS
            
         
         
            (1)  EÜT L 317, 15.12.2000, lk 3.
         
            (2)  ELT L 420, 14.12.2020, lk 32.
         
            (3)  ELT L 309, 19.11.2013, lk 50.
         
            (4)  ELT L 350, 12.12.2006, lk 1.